b'\n_START_ARTICLE_\nAdolfas Grajevskis\n_START_SECTION_\nBiografija\n_START_PARAGRAPH_\nKil\xc4\x99s i\xc5\xa1 dvarinink\xc5\xb3 \xc5\xa1eimos. Mok\xc4\x97si Palangos progimnazijoje ir Mintaujos gimnazijoje. 1896 m. \xc4\xafstojo \xc4\xaf Peterburgo universiteto Matematikos ir fizikos fakultet\xc4\x85, v\xc4\x97liau per\xc4\x97jo \xc4\xaf Teis\xc4\x97s fakultet\xc4\x85, kur\xc4\xaf baig\xc4\x97 1902 m._NEWLINE_1902\xe2\x80\x931904 m. Juozapo Montvilos \xc5\xbdem\xc4\x97s \xc5\xabkio banko darbuotojas, nuo 1905 m. vert\xc4\x97si advokato praktika Kaune, Taurag\xc4\x97je._NEWLINE_1920 m. gegu\xc5\xbe\xc4\x97s 15 d. \xe2\x80\x93 1922 m. lapkri\xc4\x8dio 13 d. Steigiamojo Seimo atstovas, i\xc5\xa1rinktas III (Raseini\xc5\xb3) rinkim\xc5\xb3 apygardoje. Priklaus\xc4\x97 Seimo lenk\xc5\xb3 frakcijai._NEWLINE_Pasibaigus seimo kadencijai, vert\xc4\x97si advokato praktika Taurag\xc4\x97je, gyveno Papinaujos dvare. Po Antrojo pasaulinio karo i\xc5\xa1vyko \xc4\xaf Lenkij\xc4\x85.  Senatv\xc4\x97je ra\xc5\xa1\xc4\x97 poezij\xc4\x85.'